|  |  |  |  |  |
| --- | --- | --- | --- | --- |
| Razred: 2. | Predmet: MAT | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** MERIM PROSTORNINO – liter U-92, 93 | | | | |
| **Cilji:**   * Učenci spoznajo enoto za merjenje prostornine – liter. * Zapišejo in preberejo meritev z merskim številom in enoto. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** U/92, 93, vedra, različne posodice in posode, litrske posode | | | | |
| **IZVEDBA UČNE URE** | | | | |
| * DEMONSTRACIJA:   Pred učence postavimo vedro ter posodice različnih velikosti.  Vprašanje: Koliko posodic vode nalijemo v vedro?  Najprej ocenijo, nato izmerimo. Meritev zapišejo. Ali potrebujemo enako število polnih lončkov vode za napolniti vedro, če so lončki različnih velikosti?   * Učence seznanimo z mersko enoto za prostornino – **liter** ter kratico **l**.   Katere tekočine prodajajo v trgovini v embalaži po 1 liter?  Katere tekočine lahko kupimo v večjih/manjših količinah kot 1 l?   * **Učbenik, str. 92** * Ob slikovnem gradivu se pogovorimo.   Preberejo meritev z merskim številom in mersko enoto.   * V zvezek zapišejo enoto za merjenje prostornine: 1 liter = 1 l. Zraven narišejo embalažo   za tekočine, ki jih v trgovini prodajajo po 1 liter.   * Delo v skupinah   Vsaka skupina ima litrsko posodo in različno velike večje posode.  Najprej ocenijo, nato pa še izmerijo, koliko litrov vode drži posamezna posoda. Meritve  zapišejo z merskim številom in mersko enoto.   * **Učbenik, str. 93**   Učenci preberejo, koliko litrov pijač so v enem tednu prodali v slaščičarni. V zvezek  odgovorijo na vprašanja. Učence opozorimo na zapis merske enote liter ob številu.  V zvezek rešijo besedilno nalogo. Po potrebi nudimo pomoč in na koncu preverimo  pravilnost rešitev.  \* Dodatne besedilne naloge   * V sodu je 65 l mošta.   Koliko litrov mošta še lahko spravijo v sod, če sod drži 100 litrov?   * V prvem sodu je 31 l soka, v drugem sodu je 5 l več soka kot v prvem sodu. V tretjem sodu je 16 litrov manj soka kot v drugem sodu.   Koliko litrov soka je v drugem sodu?  Koliko litrov soka je v tretjem sodu?  Koliko litrov soka je v vseh treh sodih?   * Na zabavi so gostje spili 4 litre jabolčnega soka, 3 litre pomarančnega soka, 1 liter limonade, 5 litrov mineralne vode in nekaj ledenega čaja.   Koliko litrov ledenega čaja so spili gostje, če vemo, da so popili 15 litrov pijače? | | | | |